U razdoblju od **20. listopada do 20. studenog 2023. godine** provodi se savjetovanje sa zainteresiranom javnošću povodom donošenja **Odluke o imenovanju Novoveške ceste u naseljima Cargovec i Nedeljanec**.

Cesta od Varaždina prema Novoj Vesi Petrijanečkoj koja prolazi kroz više naselja i jedinica lokalne samouprave (tj. kroz Grad Varaždin, Općinu Vidovec, Općinu Sračinec i Općinu Petrijanec) nije imenovana i prema tome nije ni upisana u Registar prostornih jedinica Republike Hrvatske. Stoga u njoj nije moguće odgovarajuće adresiranje tj. određivanje kućnih brojeva sukladno propisima, a uz tu cestu se nalazi više zgrada i subjekata koji nemaju službenu adresu a trebali bi, kao i neke čija adresa nije odgovarajuća i zbog toga je potrebno imenovati tu cestu u naseljima kroz koje ona prolazi.

Povjerenstvo za standardizaciju geografskih imena sugeriralo je naziv Novoveška cesta koje u potpunosti zadovoljava navedene ciljeve, stoga se predlaže da to bude zajedničko ime te ceste na cijelom potezu o Varaždina do Nove Vesi.

Cilj provođenja savjetovanja sa zainteresiranom javnošću jest upoznavanje javnosti s nacrtom dokumenata, a radi dobivanja **mišljenja, primjedbi i prijedloga** i eventualno prihvaćanja zakonitih i stručno utemeljenih prijedloga, primjedbi i mišljenja.

Svoje doprinose javnom savjetovanju moguće je dostaviti isključivo putem priloženog obrasca, zaključno **do 20. studenog 2023. godine na adresu Općina Vidovec, Trg svetog Vida 9, 42205 Vidovec**, s naznakom: „Mišljenja, primjedbe i prijedlozi na Nacrt Odluke o imenovanju Novoveške ceste u naseljima Cargovec i Nedeljanec“ ili na e-mail adresu: procelnik@vidovec.hr.